**Projektas**

**BENDRADARBIAVIMO SUTARTIS**

2019 m. d. Nr.

Kaunas

Lietuvos skautijos asociacija (toliau – LS), atstovaujama vyriausiosios skautininkės Ievos Brogienės, ir Molėtų rajono savivaldybė (toliau – Savivaldybė), atstovaujama Savivaldybės mero Sauliaus Jauneikos, veikiančio pagal Molėtų rajono savivaldybės tarybos veiklos reglamentą, Molėtų rajono savivaldybės tarybos 2019 m. lapkričio 27 d. sprendimu Nr. B1 -.260, toliau kartu vadinami Šalimis, sudarė šią Bendradarbiavimo sutartį (toliau – Sutartis).

**I SKYRIUS**

**SUTARTIES OBJEKTAS IR SĄVOKOS**

1. Šia Sutartimi Šalys susitaria dėl bendradarbiavimo:
	1. sudarant sąlygas dalyvauti Molėtų rajono mokyklų ir mokyklų, kurių dalininkė yra Molėtų rajono savivaldybė, mokiniams savanoriškoje veikloje aktyviai prisidedant prie rajono visuomenės gerovės kūrimo;
	2. plėtojant veiklą, skatinančią verslo, švietimo, kultūros, mokslo, nevyriausybinių organizacijų ir kitų institucijų partnerystę, ugdant mokinių sąmoningumą, pilietiškumą, kūrybiškumą, socialines ir lyderystės kompetencijas.
2. Sutartyje vartojamos sąvokos:
	1. **Savanoriška veikla** **(savanorystė)** - savanorio neatlyginamai atliekama visuomenei naudinga veikla, kurios sąlygos nustatomos savanorio ir šios veiklos organizatoriaus susitarimu.
	2. **Socialinė-pilietinė veikla** – mokinių bendruomeniškumą ir praktinius pilietinio (socialinio) dalyvavimo gebėjimus ugdanti veikla.

**II SKYRIUS**

**SUTARTIES ŠALIŲ ĮSIPAREIGOJIMAI**

3. Šalys įsipareigoja:

3.1. teikti viena kitai informaciją apie organizacijas, kurios bendradarbiauja organizuodamos savanorišką bei socialinę-pilietinę veiklą ir derinti veiksmus dėl sklaidos vykdymo;

3.2. skelbti informaciją apie Šalių veiklą, gerąją praktiką, įgyvendinamus projektus ir pan.;

3.3. siekti skautiškos veiklos plėtros, t. y., teikti viena kitai pagalbą buriant ir plėtojant organizacijų, įgyvendinančių šioje Sutartyje numatytas veiklas, partnerystės tinklą, skatinti jas tarpusavyje bendradarbiauti ir dalytis savo žiniomis bei patirtimi;

3.4. pagal galimybes padėti inicijuoti ir organizuoti Savivaldybės mokyklų ir mokyklų, kurių dalininkė yra Savivaldybė, socialinių partnerių, įgyvendinančių Sutartyje numatytas veiklas, bendrus renginius (konferencijas, forumus ir kt.);

3.5. siūlyti Savivaldybės bendrojo ugdymo mokykloms ir mokykloms, kurių dalininkė yra Savivaldybė, kad mokiniams, dalyvaujantiems Lietuvos skautijos veikloje, būtų užskaitoma socialinė veikla ugdymo įstaigoje pagal numatytą ugdymo programą;

3.6. aktyvinti Savivaldybės bendrojo ugdymo mokyklas ir mokyklas, kurių dalininkė yra Savivaldybė, skautiškos veiklos vykdymui mokyklose panaudoti neformaliojo ugdymo valandas iš mokyklai skiriamų lėšų neformaliam ugdymui;

3.7. esant galimybei suteikti patalpas ar kitą pagalbą skautiškos veiklos vykdymui;

3.8. pagal galimybes ir veiklos specifiką sudaryti sąlygas Savivaldybės bendrojo ugdymo mokyklų ir mokyklų, kurių dalininkė yra Savivaldybė, mokiniams, atlikti socialinę-pilietinę / savanorišką veiklą;

3.9. bendradarbiauti su kitomis, mokinių socialinę-pilietinę / savanorišką veiklą vykdančiomis ir Savivaldybės socialinių partnerių tinklui priklausančiomis organizacijomis ir dalytis su jomis savo žiniomis bei patirtimi.

**III SKYRIUS**

**GINČŲ NAGRINĖJIMO TVARKA**

4. Ginčai dėl šios Sutarties nuostatų sprendžiami derybomis, o nesusitarus – Lietuvos Respublikos įstatymų nustatyta tvarka.

**IV SKYRIUS**

**SUTARTIES GALIOJIMAS, PAKEITIMAS, NUTRAUKIMAS**

5. Ši Sutartis įsigalioja nuo jos pasirašymo dienos ir galioja neterminuotai.

6. Sutarties papildymai ir pakeitimai galioja, jeigu jie yra sudaryti raštu ir patvirtinti Šalių parašais ir antspaudais.

7. Sutartis gali būti nutraukta bendru Šalių sutarimu.

8. Sutartį kiekviena Šalis gali nutraukti, pranešusi apie tai kitai Šaliai raštu ne vėliau kaip prieš 14 (keturiolika) dienų.

9. Šalys negali perleisti savo teisių ir įsipareigojimų pagal šią Sutartį be kitos Šalies raštiško sutikimo.

**V SKYRIUS**

**KITOS SUTARTIES SĄLYGOS**

10. Ši Sutartis Šalims nesukuria jokių finansinių įsipareigojimų.

11. Reorganizavus, likvidavus įstaigą ar pasikeitus jos rekvizitams, Šalys įsipareigoja informuoti raštu viena kitą ne vėliau kaip per 10 (dešimt) darbo dienų.

12. Ši Sutartis sudaryta dviem egzemplioriais, turinčiais vienodą juridinę galią – po vieną kiekvienai Šaliai.

**SUTARTIES ŠALIŲ REKVIZITAI IR PARAŠAI**

|  |  |
| --- | --- |
| **Pavadinimas**Molėtų rajono savivaldybėJuridinio asmens kodas 188712799Adresas: Vilniaus g. 44,LT-33140, MolėtaiTel. (8 383) 54 761El. p. savivaldybe@moletai.lt Savivaldybės meras Saulius JauneikaA.V. | Asociacija Lietuvos skautija Juridinio asmens kodas 191907421Adresas: Trakų g. 18, LT-44236 KaunasTel. (8-614) 79646, faks. (8-37) 422002   El. p.  info@skautai.ltVyriausioji skautininkėIeva BrogienėA.V. |